CELEX: C2006/074/20
Language: da
Date: 2006-03-25 00:00:00
Title: Sag C-57/06 P: Appel iværksat den  2. februar 2006  af Elisabetta Righini til prøvelse af dom afsagt den  15. november 2005  af De Europæiske Fællesskabers Ret i Første Instans (Femte Afdeling) i sag T-145/04, Elisabetta Righini mod Kommissionen for De Europæiske Fællesskaber

25.3.2006   
            
            
               DA
            
            
               Den Europæiske Unions Tidende
            
            
               C 74/11
            
         Appel iværksat den 2. februar 2006 af Elisabetta Righini til prøvelse af dom afsagt den 15. november 2005 af De Europæiske Fællesskabers Ret i Første Instans (Femte Afdeling) i sag T-145/04, Elisabetta Righini mod Kommissionen for De Europæiske Fællesskaber
   (Sag C-57/06 P)
   (2006/C 74/20)
   Processprog: fransk
   Ved De Europæiske Fællesskabers Domstol er der den 2. februar 2006 iværksat appel af Elisabetta Righini ved avocat Eric Boigelot, til prøvelse af dom afsagt den 15. november 2005 af De Europæiske Fællesskabers Ret i Første Instans (Femte Afdeling) i sag T-145/04, Elisabetta Righini mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               Appellen fremmes til realitetsbehandling og appellanten gives medhold, følgelig:
            
         
               2.
            
            
               annulleres den af De Europæiske Fællesskabers Ret i Første Instans afsagte dom af 15. november 2005 i sagen T-145/04, Righini mod Kommissionen,
            
         
               3.
            
            
               træffer Domstolen afgørelse i sagen og giver sagsøgeren medhold i de i sag T-145/04 nedlagte påstande om:
               
                           —
                        
                        
                           annullation af Kommissionens afgørelser, der blev meddelt sagsøgeren den 27. maj 2003 og den 30. juni 2003, om ved sagsøgerens tiltrædelse af tjenesten at indplacere hende i lønklasse A*8/3 (tidligere A7/3), hvad enten det var i egenskab af midlertidigt ansat eller prøveansat tjenestemand.
                        
                     
                           —
                        
                        
                           annullation af den udtrykkelige afvisning af 21. januar 2004, meddelt den 23. januar 2004, af sagsøgerens klage, som var registreret den 14. august 2003 under referencenummer R/485/03.
                        
                     
                           —
                        
                        
                           Kommissionen tilpligtes under alle omstændigheder at betale sagens omkostninger.
                        
                     
         Søgsmålsgrunde og væsentligste argumenter:
   Anbringenderne i appelsagen er i henhold til artikel 58 i statutten for Domstolen, at der er sket tilsidesættelse af fællesskabsretten og begået rettergangsfejl, som krænker appellantens interesser.
   Appellanten har anfægtet den appellerede dom derved, at Retten heri forkaster anbringendet om, at der er sket tilsidesættelse af vedtægtens artikel 31, stk. 2, af beslutningen af 1983 og af de administrative retningslinjer, samt anlagt et åbenbart urigtigt skøn, hvorfor dommen er behæftet med retlige fejl og med en fejlagtig og selvmodsigende begrundelse. Appellanten har desuden anført, at Retten har gengivet de i sagen fremlagte beviser forkert.